
ΘΕΜΑ : «Βασικές δράσεις του Κέντρου Πρόληψης «Φάρος» που πρόκειται να υλοποιηθούν στο διάστημα Οκτωβρίου 2018 - Ιουνίου 2019»

Όπως κάθε χρόνο, έτσι και φέτος το Κέντρο Πρόληψης Εξαρτήσεων και Προαγωγής της Ψυχοκοινωνικής Υγείας Π.Ε Σάμου «Φάρος» προγραμματίζει μια σειρά από δράσεις που απευθύνονται σε γονείς, εκπαιδευτικούς, μαθητές αλλά και στην ευρύτερη κοινότητα των τριών νησιών του νομού μας. 
Συγκεκριμένα, κατά το διάστημα Οκτωβρίου 2018-Ιουνίου 2019 πρόκειται να υλοποιηθούν: σεμινάρια για γονείς παιδιών και εφήβων, ομάδα για ζευγάρια, ομάδες προσωπικής ανάπτυξης για ενήλικες, σεμινάρια και ομάδες υποστήριξης εκπαιδευτικών στην υλοποίηση δράσεων με τους μαθητές, ομάδες ανάπτυξης δεξιοτήτων για νέους, έφηβους και φοιτητές, ομάδες εθελοντών, ανοιχτές εκδηλώσεις και εργαστήρια.

Επιπλέον, η επιστημονική ομάδα του «Φάρου» παραμένει ανοιχτή σε αιτήματα για συνεργασία από τη σχολική κοινότητα, τους συλλόγους και τους τοπικούς φορείς των νησιών μας.
Το Κέντρο Πρόληψης Π.Ε. Σάμου «Φάρος» ξεκίνησε τις δράσεις του το 2000 και είναι ένα από τα 75 Κέντρα Πρόληψης που λειτουργούν σε όλη την Ελλάδα με τη στήριξη και εποπτεία του Οργανισμού Κατά των Ναρκωτικών (ΟΚΑΝΑ). Έχει τη μορφή αστικής, μη κερδοσκοπικής εταιρίας, και μέλη-εταίρους: την Περιφέρεια Β. Αιγαίου, το Δήμους Σάμου, Ικαρίας & Φούρνων, τη Μητρόπολη καθώς και πολιτιστικούς, επαγγελματικούς και άλλους συλλογικούς φορείς του τόπου. 

Για περισσότερες πληροφορίες σχετικά με τις δράσεις του Κέντρου Πρόληψης μπορείτε να επικοινωνείτε με τα τηλέφωνα: 22730.23443 & 87070-1, καθημερινά 8:30-14:30 ή να επισκέπτεστε την ιστοσελίδα: www.kpfaros.gr και το https://www.facebook.com/faros.samou/

Σε συνεργασία με τον Οργανισμό Κατά των Ναρκωτικών, ΟΚΑΝΑ

